சிறப்பு சேவைகள் மற்றும் கட்டுரைகள்
பலத்த மழை காரணமாக ஏற்பட்டுள்ள பயிர் இழப்பிலிருந்து பிரதமர் பசல் பீமா பயிர்க் காப்பீடு விவசாயிகளைப் பாதுகாக்கிறது
ராபி பருவ பயிர்களுக்கு பிரிமியம் செலுத்துமாறு திருச்சி விவசாயிகள் கேட்டுக் கொள்ளப்படுள்ளனர்
பிரதமர் திரு நரேந்திர மோடி அழைப்பு விடுத்ததைத் தொடர்ந்து, கோவிட்-19 பெருந்தொற்றால் அறிவிக்கப்பட்ட பொது முடக்கம், உள்ளூர் உற்பத்திப் பொருட்களுக்கு ஆதரவளிக்க வேண்டும் என்ற முக்கியத்துவத்தை உணர்த்தியுள்ளது. தற்சார்பு இந்தியா - தன்னிறைவு இந்தியா திட்டங்கள் மக்கள் பொருளாதார சிக்கல்களிலிருந்து மீண்டுவர உதவியுள்ளன. விவசாயிகள் அயராது பாடுபட்டு, அமோக விளைச்சலின் மூலம், நாட்டின் உணவு பாதுகாப்பை உறுதி செய்து நம்ப முடியாத அளவுக்கு அற்புதம் நிகழ்த்தியிருப்பது இதில் குறிப்பிடத்தக்கதாகும். இயற்கையின் சீற்றங்களால், வேளாண்மை எளிதாக பாதிக்கப்படுவதால், விவசாயிகள் எப்போதும் பாதிப்புக்கு உள்ளாகின்றனர். புரெவி புயல் காரணமாக மிகப் பலத்த மழை பெய்துள்ளது. குறிப்பாக தஞ்சாவூர், நாகை உள்ளிட்ட டெல்டா மாவட்டங்களிலும், திருச்சி, கடலூர், விழுப்புரம், அரியலூர் போன்ற மத்திய மாவட்டங்களிலும் பெய்த கனமழையால் பெருமளவுக்கு பயிர் இழப்பு ஏற்பட்டுள்ளது.
உத்தரவாதமான பயிர்க் காப்பீட்டை வழங்கி, வேளாண் உற்பத்திக்கு ஆதரவளிப்பதை நோக்கமாகக் கொண்டு, 2016-ம் ஆண்டு கரீப் பருவத்தின்போது, பிரதமர் பசல் பீமா யோஜனா  தொடங்கப்பட்டது. எதிர்பாராத நிகழ்வுகளால் ஏற்படும் பயிர் இழப்பு/சேதம் ஆகியவற்றால் பாதிக்கப்படும் விவசாயிகளுக்கு நிதி ஆதரவு வழங்கும் வகையில், நீடித்த வேளாண் துறை உற்பத்தியை ஊக்குவிப்பதே பிஎம்எப்பிஒய் இட்டத்தின் நோக்கமாகும். விவசாயிகள் நவீனமான, புதுமையான வேளாண் முறைகளைப் பின்பற்றுமாறு ஊக்குவிக்கப்படுகின்றனர். குறுகிய கால பருவ வேளாண் நடைமுறை கடன்கள்/குறிப்பிட்ட பயிர்களுக்கான கிசான் கடன் அட்டைகள் மூலம் கடன் பெற்றுள்ள விவசாயிகள் உள்பட அனைத்து விவசாயிகளுக்கும் இந்தத் திட்டம் பொருந்தும். 2017 கரீப் பருவத்திலிருந்து, பயிர்க் காப்பீடு பெறுவதற்கு ஆதார் கட்டாயமாக்கப்பட்டுள்ளது. பாசன வசதி இல்லாத பயிர்களுக்கு மத்திய அரசு மானியம் 30 சதவீதமாக இருக்கும். பாசன வசதி உள்ள பகுதிகளில் பயிரிடப்படும் பயிர்களுக்கு இது 25 சதவீதமாக வழங்கப்படும். வேளாண் பயிர் கடன்கள் வாங்கியுள்ள விவசாயிகள், அதே வங்கியிலேயே காப்பீடு எடுத்துக் கொள்ள வேண்டும்.
தமிழகத்தில், 11.97 லட்சம் ஹெக்டேர் பரப்பில் பயிரிடப்பட்டுள்ள வேளாண் பயிர்கள் பிரதமர் பசல் பீமா யோஜனாவின் கீழ் இதுவரை, ரூ.7705.17 கோடிக்கு காப்பீடு செய்யப்பட்டுள்ளன. செலுத்தப்பட்ட மொத்த பிரிமியம் ரூ.2605 கோடியாகும். இதில், மத்திய அரசு ரூ.884 கோடி வழங்கியுள்ளது. தமிழக அரசு ரூ.1601 கோடியும், விவசாயிகள் ரூ.119.27 கோடியும் செலுத்தியுள்ளனர்.
ரபி பருவத்துக்கு பிரிமியத்தைச் செலுத்துமாறு விவசாயிகளை திருச்சி மாவட்ட நிர்வாகம் கேட்டுக் கொண்டுள்ளது. வேர்க்கடலைக்கு ஏக்கருக்கு ரூ.409.50 வீதம் பிரிமியம் செலுத்துவதற்கு கடைசி நாள் அடுத்த ஆண்டு பிப்ரவிரி 1 ஆகும். தரிசு நில நெல்-கொண்டக்கடலை பயிருக்கு ஏக்கருக்கு ரூ.192 பிரிமியத்தை பிப்ரவரி 15-ம் தேதிக்கு முன்னதாக செலுத்த வேண்டும். நெல்லுக்கு ஏக்கருக்கு ரூ.511.5 வீதம் பிரிமியம் செலுத்த கடைசி நாள் பிப்ரவரி 22-ம் தேதியாகும். மக்காச்சோளத்துக்கு பிரிமியம் செலுத்த மார்ச் 1 கடைசி நாளாகும். அதற்கு ஏக்கருக்கு ரூ.360 செலுத்த வேண்டும். பருப்பு வகைகளுக்கு பிரிமியம் ஏக்கருக்கு ரூ.248 ஆகும். கடைசி நாள் மார்ச் 1. எள்ளுக்கான பிரிமியம் ஏக்கருக்கு ரூ.204 வீதம், மார்ச் 31-க்கு முன்பாக செலுத்த வேண்டும். கரும்புக்கு ஏக்கருக்கு ரூ.2650 வீதம் அக்டோபர் 31-க்கு முன்பாக பிரிமியம் செலுத்த வேண்டும். வாழைக்கான பிரிமியம் ஏக்கருக்கு ரூ.3120. இதை மார்ச் 1-ந் தேதிக்கு முன்பாகவும், வெங்காயத்துக்கு ஏக்கருக்கு ரூ.1860 வீதம் பிப்ரவரி 15-ம் தேதிக்கு முன்பாகவும் பிரிமியம் செலுத்த வேண்டும். மரவள்ளிக் கிழங்குக்கு ஏக்கருக்கு ரூ.1440 வீதம், டிசம்பர் 15-ம் தேதிக்கு முன்பாக பிரிமியம் செலுத்த வேண்டும்.
இயற்கை சீற்றங்களால் ஏற்படும் இழப்பிலிருந்து விவசாயிகளைப் பாதுகாக்க பிரதமர் பசல் பீமா யோஜனா உறுதி அளிக்கிறது. நாட்டுக்கு உணவளித்து காப்பாற்றும் விவசாயிகள் பொருளாதார ரீதியில் பாதிக்கப்படக்கூடாது என்பதற்காக, இத்திட்டங்கள் குறித்து விவசாயிகள் இடையே விழிப்புணர்வை ஏற்படுத்த, அதிகாரிகள் இவற்றைப் பிரபலப்படுத்தி வருகின்றனர். மத்திய அரசின் இத்தகைய பல்வேறு முன்முயற்சிகள் மூலம், 2022-ம் ஆண்டுக்குள் விவசாயிகளின் வருமானத்தை இருமட
ங்காக்க இது முக்கிய ஆதரவாக இருக்கும்.